मख’नो गोनांदि काजु गयारीआ थांनाय 2014 माइथायाव गोजौ फरायसालिनि जोबथा आन्जादआव सेथि थाखोआव उथ्रिसार जानायनि अनगायैबो 2016 माइथायाव गोजौसिन गेजेर फरायसालिनि जोबथा आन्जादखौबो सेथि थाखोआव उथ्रिसार जानो हानानै ओनसोलनि गोग्गानाय लाबोनो हादोंमोन। उन्दै समनिफ्रायनो फरायनायखौ अराय आंगो खालामनानै लाग्रा, समाजनि हाबा मावनानै मोजां मोनग्रा फरायसा काजु गयारीआ थांनाय गोलाव बोसोर दुलाराय बर’ फरायसा आफादनि बायदि सोमावसारनाय हाबाफारिफोरावबो मैखोमै बाहागो लाबोदोंमोन होनना मिथिनो मोन्नाय जादों। बेनि अनगायैबो बिजनी फरायसालिमा फरायसा खौसेथि आफादनि Boys’ common room नि नेहाथारिनि बिबान रुजुनना दं। अनजालु फरायसानि गाहाम देहा मोनफिननांगौनि हेफाजाबनि थाखाय नोंथाङाबो खौरां लानायजों लोगोसे अनसुंथाय हरनो हागोन।